January 27, 2020 March 12, 2022 Manjori BorkotokyLeave a Comment on এইটো অসমত আৰএছএছ'ৰ কাৰ্য্যলয় ভঙাৰ ভিডিঅ' নহয়!
যিসময়ত নাগৰিকত্ব সংশোধনী আইনৰ বিৰুদ্ধে প্রতিবাদে অসমৰ লগতে সমগ্ৰ দেশকে ছানি ধৰিছে আৰু ভাৰতৰ বিভিন্ন ঠাইত উত্তাল প্ৰতিবাদ সাব্যস্ত হৈছে, অসমৰ এক বিশেষ ভিডিঅ' বহিৰাজ্যত ভাইৰেল হৈ পৰিছে ।
অসমত 'কা' বিৰোধী প্ৰতিবাদকাৰীয়ে আৰএছএছ'ৰ অফিচ লণ্ড ভণ্ড কৰা বুলি এটা ভিডিঅ' চাকিৰ নামৰ এটা ফেচবুক একাউন্টৰ পৰা যোৱা ১৩ ডিচেম্বৰ, ২০১৯ তাৰিখে পুৱা ৮ঃ১৫ বজাত আপলোড কৰিছিল । ভিডিঅ'টোত কিছু প্ৰতিবাদকাৰীক এটা কোঠাৰ ভিতৰত চকী আৰু আন আঁচ-বাব ভাঙি ধ্বংস কৰা দেখা গৈছে আৰু নানা শ্লোগান দিয়া দেখা গৈছে ।
সঁচাকৈ এইটো অসমত 'কা' বিৰোধী প্ৰতিবাদকাৰীয়ে আৰএছএছ'ৰ কাৰ্য্যলয় লণ্ড-ভণ্ড কৰা ভিডিঅ' নেকি? সত্য কি? জানোঁ আহক ।
প্ৰথমতে আমি লক্ষ্য কৰিলোঁ যে ভাইৰেল ভিডিঅ'টোত এক নিউজ চেনেলৰ ল'গ' দেখা গৈছে । গতিকে আমি উক্ত নিউজ চেনেলটোৰ লগত যোগাযোগ কৰিলোঁ আৰু তেওঁলোকে আমাক জনালে যে এইটো আৰএছএছ'ৰ কাৰ্য্যলয় আক্ৰমণ কৰা ভিডিঅ' নহয় বৰঞ্চ এটা ৰাজনৈতিক দলৰ উজনি অসমৰ এক কাৰ্য্যলয় হয় ।
ইয়াৰ পাছতেই আমি ভিডিঅ'টোৰ অডিঅ' ভালদৰে শুনিলোঁ আৰু ভিডিঅ'টোত "এজিপি গ' বেক" শ্লোগান শুনা পালোঁ । এজিপি মানে অসম গণ পৰিষদ আৰু বৰ্তমানৰ বিজেপি চৰকাৰৰ সহযোগী দল । বিজেপিৰ লগতে এজিপি বা অগপ'য়েও অসমত 'কা' বিৰোধী প্ৰতিবাদকাৰীৰ ৰোষৰ সন্মুখীন হব লগাত পৰিছে ।
আমি কিছুমান বিশেষ কীৱৰ্ডছ ব্যৱহাৰ কৰি উক্ত ভিডিঅ'টোৰ প্রকৃত নিউজ ক্লিপটো বিচাৰিলোঁ । অলপ বিচাৰ খোচাৰ কৰি আমি উক্ত ভিডিঅ'টো নিউজ চেনেলটোৰ ফেচবুক পে'জত বিচাৰি পালোঁ য'ত নিউজটোৰ শিৰোনামা দিয়া হৈছে "ডিব্ৰুগড়ত অগপ কাৰ্য্যলয় ভাঙি লণ্ডভণ্ড কৰিলে CABবিৰোধী প্ৰতিবাদকাৰীয়ে" বুলি । ইয়াৰ পৰা আমি নিশ্চিত হলোঁ যে উক্ত ভিডিঅ'টো আৰএছএছ'ৰ কাৰ্য্যলয় ভঙাৰ নহয় বৰঞ্চ অসমৰ আঞ্চলিক ৰাজনৈতিক দল অগপ'ৰ কাৰ্য্যলয় ভঙাৰ ভিডিঅ' হয় ।
ইয়াৰ উপৰিয়ো আমি এই বিষয়ে অসমৰ বাতৰি কাকত জনমভূমি'ত প্রকাশ পোৱা আন এটা বাতৰি বিচাৰি পালোঁ য'ত সবিস্তাৰে অসমৰ ডিব্ৰুগড় জিলাত অগপ'ৰ কাৰ্য্যলয় ভঙাৰ বিষয়ে লিখা হৈছে ।
বাতৰিটো পঢ়ক ইয়াত ।
উক্ত ভিডিঅ'টো অসমত আৰএছএছ'ৰ কাৰ্য্যলয় ভঙাৰ নহয় বৰঞ্চ 'কা' বিৰোধী প্ৰতিবাদকাৰীয়ে অসমৰ আঞ্চলিক ৰাজনৈতিক দল অগপ'ৰ কাৰ্য্যলয় লণ্ডভণ্ড কৰা ভিডিঅ' হয় ।
Title:এইটো অসমত আৰএছএছ'ৰ কাৰ্য্যলয় ভঙাৰ ভিডিঅ' নহয়!
ভাৰতৰ স্বাস্থ্য মন্ত্ৰালয়ে কৰ'ণা ভাইৰাছৰ পৰা বাছি থাকিবলৈ ডিঙি তিয়াই ৰাখিবলৈ আৰু ঠাণ্ডা বস্তু খোৱা পৰিহাৰ কৰিবলৈ কোনো নিৰ্দেশনা দিয়া নাই!
উত্তৰাখণ্ডত বনজুইয়ে ভয়াবহ ৰূপ লৈছে বুলি পুৰণি ফটো ভাইৰেল হৈছে!
Fact check: ফটোত এলবাৰ্ট আইনষ্টাইনৰ কাষত থকা ব্যক্তিগৰাকী তেওঁৰ গাড়ীচালক নহয়!
FACT CHECK: নিজকে শিখ বুলি পৰিচয় দিয়া মুছলমান লোকে কৃষক আন্দোলনত যোগদান কৰা বুলি পুৰণি ভিডিঅ' শ্বেয়াৰ হৈছে!
Save my name, email, and website in this browser for the next time I comment.
Zombie Virus & Impacts of Climate Change on Re-Emergence of Viruses!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (17) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Sports (1) Technology (1) Telecom (1) Uncategorized (2) Wildlife (8)
